**Všeobecne Záväzné Nariadenie**

**O podmienkach predaja výrobkov a poskytovania služieb na trhových miestach v obci Jur nad Hronom**

**Č 3/2015**

**§ 1**

**Všeobecné ustanovenie**

Obec Jur nad Hronom na základe samosprávnej činnosti podľa § 4 ods. 1 a § 6 odst.1 , ods.3, ods.4 zákona o obecnom zriadení č. 369/1990 Zb v znení neskorších predpisov, na základe zákona č. 101/2014 Z. z. , ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a doplnení zákona č. 455/1991 Zb. o živnostenskom podnikaní v znení v náväznosti na zákon NRSR č. 178/1998 Z. z. v zmysle neskorších zmien a doplnkov vydáva toto všeobecne záväzné nariadenie obce o podmienkach predaja výrobkov a poskytovania služieb na trhových miestach v obci Jur nad Hronom.

**§ 2**

**Úvodné ustanovenie**

Toto všeobecne záväzné nariadenie ( ďalej len VZN ) upravuje podmienky predaja výrobkov a poskytovania služieb na trhových miestach v obci Jur nad Hronom úlohy obce pri zriaďovaní a povoľovaní trhových miest ,povinností fyzických osôb a právnických osôb pri predaji výrobkov a poskytovaní služieb na trhových miestach a oprávnenia orgánov dozoru pri kontrole dodržiavania tohto zákona.

Za trhové miesto v obci Jur nad Hronom sa považuje verejné priestranstvo určené na príležitostný trh, alebo na ambulantný predaj .

Za trhové miesto sa považuje aj priestranstvo, alebo nebytový priestor, ktorý nie je prevádzkarňou ale fyzická osoba alebo právnická osoba, ktorá je jeho vlastníkom, ho prenajme na ambulantný predaj , so súhlasom obce Jur nad Hronom.

**§ 3**

**Základné pojmy**

1/ Trhovým miestom je stánok s trvalým stanovišťom určené ,verejné priestranstvo určené na príležitostný trh a ambulantný predaj.

Na účely tohto nariadenia sa rozumie :

a./ trhovisko – nekryté , alebo čiastočne kryté priestranstvo trvale vyhradené na sústredený predaj výrobkov a poskytovanie služieb ,

b./ príležitostným trhom –predaj výrobkov a poskytovanie služieb na priestranstve dočasne určenom na takýto predaj,

c./ ambulantným predajom –predaj v stánkoch s dočasným stanovišťom, predaj na prenosných zariadeniach, predaj v pojazdnej predajni na verejnom priestranstve v obci.

d./ stánok s trvalým stanovišťom- stánok s celoročnou prevádzkou alebo so sezónnou prevádzkou ,ktorý je stavbou umiestnenou na verejnom priestranstve a je vlastnený predávajúcim alebo prenajatý predávajúcemu. Za stánok s dočasným stanovišťom sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu.

**§ 4**

**Určenie trhových miest**

1. Na území obce Jur nad Hronom sú zriadené tieto trhové miesta :
2. príležitostné trhy :

* športové turnaje - športový areál p.č. 676/15
* kultúrno –spoločenské akcie v obci, organizované na základe povolenia –park

p.č. 690/14

* hody v mesiaci apríl p.č. 672/12,690/14

1. ambulantný predaj :

* pred budovou Obecného úradu p.č. 2742/2
* pred budovou Jednoty p.č. 672/11
* kultúrny dom p.č. 362/4

# **§ 5**

**Určenie trhových dní, predajného času**

Obec Jur nad Hronom stanovuje predajné dni a predajný a prevádzkový čas na trhových miestach nasledovne :

Pondelok od 8.00 hod. do 16.00 hod.

Utorok od 8.00 hod. do 16.00 hod.

Streda od 8.00 hod. do 17.00 hod.

Štvrtok od 8.00 hod. do 16.00 hod.

Piatok od 8.00 hod. do 12.00 hod.

**§ 6**

**Správa trhového miesta**

1. Správcom trhového miesta je Obec Jur nad Hronom , ktorá vydáva povolenia na predaj výrobkov a poskytovanie služieb a trhovom mieste na základe žiadosti od predávajúcich a poskytovateľov služieb.

**§ 7**

**Povolenie na zriadenie trhového miesta a povolenie na predaj výrobkov**

1. Povolenie na zriadenie trhového miesta ,a na predaj výrobkov a poskytovanie služieb na trhovom mieste vydáva obec Jur nad Hronom.
2. Pri povoľovaní zriadenia trhového miesta obec Jur nad Hronom prihliada na ochranu verejného poriadku, verejný záujem, účelovosť, bezpečnosť a kultúrnosť predaja výrobkov a poskytovania služieb.
3. Povolenie na predaj výrobkov a poskytovanie služieb na trhovom mieste sa vydáva na základe žiadosti o povolenie na predaj výrobkov a poskytovanie služieb na trhovom mieste .
4. Kópie oprávnenia na podnikanie ,ak je žiadateľom osoba podľa § 10 písm.

-žiadateľ na žiadosť obce predloží originál oprávnenia na podnikanie na nahliadnutie,

b) čestné vyhlásenia žiadateľa o tom, že všetky predávané výrobky pochádzajú z jeho

vlastnej pestovateľskej alebo chovateľskej činnosti alebo ide o lesné plodiny, ak je žiadate-

lom osoba podľa § 10 písm. b),

c ) čestné vyhlásenie žiadateľa o tom ,že všetky ním predávané výrobky sú jeho vlastné použité výrobky predávané v primeranom množstve, ak ide o žiadateľa podľa § 10 písm. c)

**§ 8**

**Osoby oprávnené predávať výrobky a poskytovať služby**

(1) Na trhových miestach môžu na základe povolenia obce predávať výrobky a poskytovať služby osoby, ktoré preukážu splnenie podmienok podľa §10 a § 11 zákona 178/1998 Z.z. :

a) fyzické a právnické osoby oprávnené na podnikanie podľa osobitných predpisov ( §2 odst. 2 obchodného zákonníka v znení neskorších predpisov, zákona č. 455/1991 Zb. o živnostenskom podnikaní v znení predpisov ).

b) fyzické osoby predávajúce rastlinné a živočíšne výrobky z vlastnej produkcie a lesné plodiny, ( fyzická osoba, predloží čestné vyhlásenie žiadateľa o tom ,že všetky predávané výrobky pochádzajú z jeho vlastnej pestovateľskej alebo chovateľskej činnosti alebo ide o lesné plodiny a to : samostatne hospodáriaci roľníci, drobnochovatelia a pestovatelia )

c) autori ľudových umeleckých predmetov bez podnikateľského oprávnenia

d) predávať výrobky na trhových miestach môžu za rovnakých podmienok i občania iných

členských štátov Európskej únie

e) pri ambulantnom predaji potravín je predávajúci povinný predložiť súhlas na

ambulantný predaj potravín Regionálneho úradu verejného zdravotníctva resp.

Úradu verejného zdravotníctva.

**§ 9**

**Povinnosti predávajúcich na trhovom mieste**

1. Predávajúci na trhovom mieste je povinný

a) predajné miesto musí byť viditeľne označené – menom a adresou FO alebo PO zodpovednej za predaj tovaru pre prípad reklamácie.

1. zreteľne označiť predávané výrobky a poskytované služby cenou
2. dodržiavať trhový poriadok príležitostného a ambulantného predaja,
3. každý predávajúci je osobne zodpovedný za čistotu a bezpečnosť chodu svojej prevádzky ale za ním zavinené škody na verejnom priestranstve. Súčasne je povinný zabezpečiť svoj tovar pred odcudzením.
4. Používať elektronickú registračnú pokladnicu podľa osobitných predpisov
5. Potravinárske výrobky musia byť zdravotne nezávadné a ich uskladnenie musí byť v súlade s hygienickými predpismi. Za kvalitu predávaných výrobkov zodpovedá predávajúci.
6. Predávajúci sú povinný používať ciachované váhy, miery a závažia a dodržiavať zásady zákona o ochrane spotrebiteľa,
7. Predávajúci musí rešpektovať začiatok a koniec trhového dňa a riadiť sa pokynmi organizátora

2. Predávajúci na trhovom mieste je povinný predložiť správcovi trhového miesta a orgánu dozoru :

1. doklad o oprávnení na podnikanie, povolenie na predaj výrobkov a poskytovania služieb na trhovom mieste a preukaz totožnosti
2. povolenie na predaj a zaplatenie poplatku v zmysle VZN 1/2015 o obecnom poplatku obce Jur nad Hronom : užívanie verejného priestranstva 3 € / deň
3. zdravotný preukaz a posudok príslušného orgánu na ochranu zdravia ,ak to vyžaduje charakter predávaného tovaru a poskytovania služieb,
4. doklad o nadobudnutí tovaru, doklad sa nevyžaduje ak ide o predaj vlastných použitých výrobkov medzi občanmi v primeranom množstve, o predaj rastlinných a živočíšnych výrobkov z vlastnej drobnej pestovateľskej činnosti alebo lesných plodín fyzickými osobami.

**§10**

**Práva a povinnosť správcu trhového miesta**

1. Správca je povinný zabezpečiť :
2. Sociálne zariadenia pre predávajúci a kupujúcich
3. Odpadové nádoby na dočasné uskladnenie odpadov.

**§11**

**Druhy predávaných výrobkov a poskytovania**

1. Na trhovom mieste sa môžu predávať :

a./ potravinárske výrobky – v spotrebiteľskom balení

b./poľnohospodárske výrobky – kvety, priesady, sadenice, semená, ovocie, zelenina, obilie a pod.

c./ včelí med, lesné plody ,liečivé rastliny a produkty z nich,

d./ ľudovoumelecké ,umelecké ,úžitkové ,ozdobné predmety,

e./ spotrebné výrobky –textil, odev, obuv, domáce potreby, elektrotechnické a elektronické výrobky, drobný tovar ,drogériový tovar, športové potreby, hračky galantéria, nábytok, knihy a pod .

1. Obmedzenie predaja výrobkov :

a./ Elektronické výrobky ,ktoré sú určené na napájanie z elektrickej siete ,sa môžu predávať iba tam, kde sú vytvorené podmienky na bezpečné vyskúšanie ich funkčnosti.

1. Na trhových miestach možno poskytovať tieto služby :

a./ pohostinské, reštauračné služby ,rýchle občerstvenie a stravovanie

b./ brúsenie nožov, nožníc, náradia

c./ oprava dáždnikov

d./ kľučiarske služby

e./ oprava a čistenie obuvi

f./ fotografické, video a reprodukčné služby

g./ čistenie peria

h./ sklenárske práce

i./ iné služby určené správcom trhoviska

**§12**

**Zákaz predaja niektorých výrobkov**

1. Na trhovom mieste sa zakazuje predávať :

a./ zbrane a strelivo,

b./ výbušniny a pyrotechnické výrobky,

c./ tlač a iné veci ,ktoré ohrozujú mravnosť,

d./ tabak a tabakové výrobky,

e./ liehoviny , destiláty a spotrebiteľský balené alkoholické nápoje, zákaz sa nevzťahuje na predaj liehovín a destilátov na príležitostných trhoch.

f./ jedy, omamné a psychotropné látky,

g./ lieky

h./ automobily, motocykle a ich súčiastky a príslušenstvo,

i./ chránené druhy živočíchov, exempláre voľne žijúcich živočíchov,

j./ živé zvieratá, predaj domácej vodnej hydiny ,domácej hrabavej hydiny, s výnimkou trhových konzumných rýb

k./ chránené rastliny ,exempláre rastlín a invázne druhy rastlín

l./ predaj nekvalitného tovaru ,pri ktorom sa nepreukáže spôsob jeho nadobudnutia alebo pôvod

m./ obec môže na prechodné obdobie zakázať predaj aj ďalších výrobkov a produktov, pokiaľ je to v záujme obyvateľov obce.

**§13**

**Spoločné a záverečné ustanovenia**

1.Na tomto všeobecne záväznom nariadení sa unieslo Obecné zastupiteľstvo v Jure nad Hronom dňa ................... 2015

2.Práva a povinnosti, neupravené v tomto VZN sa riadia ostatnými všeobecne záväznými právnymi predpismi a nariadeniami.

3.Toto nariadenie nadobúda účinnosť dňom ...........................2015

.Vyvesené : 9.6.2015

Odvesené : ....................

  Ing. Jozef Kovács

starosta obce